Eerstens, ons is jammer oor die bedieners van ons diensverskaffers wat gemaak het dat sommige fotoskolers nie die afgelope week of so by fotoskool kon inval nie. Ons hande was afgekap; maar die verskaffers, ning, is skynbaar in 'n proses om oorgekoop te word, so ons glo dit gaan beter gaan. (Sjoe, maar die mense is beswaard as fotoskool se hekke sluit :-))
Nadat ek die fotoskool winkel gebruik het vir boekverkope, het die idee ontstaan om ons Kiekhier Audio Reeks, wat op CD beskikbaar was (dit was vroeer die fotoskool potgooie), ook digitaal beskikbaar te maak. Die winkel is in 'n toetsfase, so as iemand belangstel en dit wil aankoop, daar is meer as 30 kort lesse, en dit is dan ook in die fotoskool winkel beskikbaar. (Vir die van julle wat graag MP3's in die motor luister). Vir die duur van die toetstydperk sal dit vir R50 verkoop word. (Ons wil graag toets, en ook kompenseer vir moontlike ongerief). As iemand probleme daarmee kry, laat weet gerus, dan vind ons 'n manier om dit met jou te deel.